Botlhale jo bo mosola bo farologana jang le kitso le go tlhaloganya dilo sentle? Go itse pharologanyo go ka re solegela molemo thata. BAEBELE ya re Moshe “e ne e le motho yo o boikokobetso thata go gaisa batho botlhe ba ba neng ba le mo godimo ga lefatshe.” (Dipa. 12:3) A seno se raya gore o ne a le bokoa, a sa kgone go dira ditshwetso e bile a sa kgone go ikemela fa ba bangwe ba mo ganetsa? Batho bangwe ba re motho yo o bonolo o ntse jalo, mme seo ga se boammaaruri. Moshe e ne e le motlhanka wa Modimo yo o pelokgale le yo o kgonang go dira ditshwetso tse di molemo. Jehofa o ile a mo thusa gore a emelane le mmusi yo o maatla wa kwa Egepeto, a etelele pele batho ba ka nna 3 000 000 mo sekakeng le gore a thuse Baiseraele go fenya baba ba bone.